
                                                                       ОДОБРЯВАМ:
             КМЕТ: /п/

             Валентин Димитров
ДОКУМЕНТАЦИЯ  ЗА  УЧАСТИЕ

в  открита процедура за възлагане на обществена поръчка

по чл.14, ал.3, т.1 от ЗОП  с предмет:

„ Ремонт на Общински пътища и улици на територията на Община Генерал Тошево по обособени позици”:
ОП 1 „Рехабилитация улици гр. Генерал Тошево”; „Алеи гробищен парк гр. Генерал   Тошево”, „Изкърпване улица и ремонт мост кв. Пастир”

ОП 2  „Ремонт на  път  DOВ 3038/ III - 2903 /Красен  - Росен – Краище  от км.2+300 до км. 3+000”;"Ремонт на местен   път  DOВ 3040 / DOВ 3038 Красен  - Росен яз. Дрян”
ОП 3 "Ремонт на  път  DOВ 3039/ III-2904 Кардам - Спасово/ село  Чернооково от км.0+000 до км. 1+200 ; "Ремонт на  път  DOВ 3044/ II-29 Кардам – граница Румъния/ село Йовково от км.0+000 до км. 2+000”; „Основен ремонт трошенокаменна настилка  ул.” Четвърта” село Йовково”
ОП 4 "Ремонт на  път  DOВ 3045/ III-296 Генерал Тошево - Преселенци/ село Писарово от км. 0+000 до км. 3+500”; „Ремонт трошенокаменна настилка село Люляково”
ОП 5 „ Текущ ремонт и поддържане на Републиканските пътища в град Генерал Тошево път ІІ -29 ”Добрич – Генерал Тошево”, път ІІІ-296 „ Генерал Тошево – Каварна”, път ІІІ – 2903 „ Генерал Тошево – Росица” и път ІІІ- 9002 ”Царичино – Генерал Тошево”

                                                      Гр.Генерал Тошево, 2016 г.

ЧАСТ  ВТОРА

                                                                                 Раздел І

ПЪЛНО ОПИСАНИЕ НА ПРЕДМЕТА НА ПОРЪЧКАТА
Предмет на поръчката „Ремонт на Общински пътища и улици на територията на Община Генерал Тошево по обособени позиции”:

ОП 1 : „Рехабилитация улици гр. Генерал Тошево”; „Алеи гробищен парк гр. Генерал Тошево”, „Изкърпване улица и ремонт мост кв. Пастир”

ОП 2: „Ремонт на път DOВ 3038/ III - 2903 /Красен  - Росен – Краище от км.2+300 до км. 3+000”;"Ремонт на местен   път  DOВ 3040 / DOВ 3038 Красен  - Росен яз. Дрян”

ОП 3 : "Ремонт на  път DOВ 3039/ III-2904 Кардам - Спасово/ село  Чернооково от км.0+000 до км. 1+200 ; "Ремонт на  път DOВ 3044/ II-29 Кардам – граница Румъния/ село Йовково от км.0+000 до км. 2+000”; „Основен ремонт трошенокаменна настилка  ул.” Четвърта” село Йовково”

ОП 4 : "Ремонт на  път  DOВ 3045/ III-296 Генерал Тошево - Преселенци/ село Писарово от км. 0+000 до км. 3+500”; „Ремонт трошенокаменна настилка село Люляково”
ОП 5 : „Текущ ремонт и поддържане на Републиканските пътища в град Генерал Тошево път ІІ -29 ”Добрич – Генерал Тошево”, път ІІІ-296 „ Генерал Тошево – Каварна”, път ІІІ – 2903 „ Генерал Тошево – Росица” и път ІІІ- 9002 ”Царичино – Генерал Тошево”

1. Прогнозна стойност на обществената поръчка

Максималният разполагаем финансов ресурс на Възложителя за дейността, предмет на обществената поръчка е в размер на 511 364,16 лева. (петстотин и единадесет хиляди триста шестдесет и четири  лева, шестнадесет стотинки)  без ДДС, разпределен както следва: за ОП 1 – 203 000 лева /двеста и три хиляди лева / без  ДДС ; за ОП 2 – 78 333,33  лева/ седемдесет и осем  хиляди триста тридесет и три  лева, тридесет и три стотинки/ без ДДС ; за ОП 3 – 166 713,33  лева/ сто шестдесет и шест хиляди седемстотин и тринадесет  лева, тридесет и три стотинки/ без ДДС ; за ОП 4 – 54 166,67  лева/ петдесет и   четири хиляди сто шестдесет и шест лева,шестдесет и седем стотинки/ без ДДС; за ОП5 – 9 150,83/ девет хиляди сто и петдесет лева, осемдесет и три стотинки/.

Посочените по – горе прогнозни стойности за всяка една от обособените позиции се явяват и максимални стойности при сключване на договори с участниците. 

 2.Описание на предмета на поръчката:

„ Ремонт на Общински пътища и улици на територията на Община Генерал Тошево по обособени позиции” :

Обособена позиция  № 1 : „Рехабилитация улици гр. Генерал Тошево”; „Алеи гробищен парк гр.Генерал Тошево”; „Изкърпване улица и ремонт мост кв. Пастир”

Предвижда се ремонт на уличните платна в населените места, включващи стабилизиране на пътното платно, възстановяване на разрушена асфалтова настилка, машинно изрязване на дупките и полагане на плътна асфалтова смес. Участъци от улиците  ще се преасфалтират като се извърши, попълване на дълбоките  дупки  предварително с неплътна смес или  с чакъл, с цел получаване на равна повърхност, запълване на хоризонтални фуги и пукнатини, по–големи от 3мм., изкоп с багер, подравняване и изгребване на земни маси за оформяне на земно легло алеи и корекция на дере, поставяне на бордюри, трошенокаменна настилка и полагане на плътен асфалтобетон, ремонт крила на мост.
Обособена позиция №2 : „Ремонт на път DOВ 3038/ III - 2903 /Красен - Росен – Краище  от км.2+300 до км. 3+000”;"Ремонт на местен път DOВ 3040 / DOВ 3038 Красен  - Росен яз. Дрян”
Предвижда се ремонт на пътища в населените и извън населените места, включващи  стабилизиране на пътното платно, възстановяване на разрушена асфалтова и трошенокаменна настилка, машинно изрязване на дупките и полагане на плътна асфалтова смес. Участъци от пътищата ще се преасфалтират като се извърши, попълване на дълбоките дупки предварително с неплътна смес или с чакъл, с цел получаване на равна повърхност. Трошенокаменната настилка на местен   път  DOВ 3040 / DOВ 3038 Красен  - Росен яз. Дрян ще бъде  повърхностно обработена с битум 1,5 - 2 л/м2 и пясък, ще се  оформят банкетите, където е необходимо.

Обособена позиция №3: "Ремонт на  път DOВ 3039/ III-2904 Кардам - Спасово/ село Чернооково от км.0+000 до км. 1+200 ; "Ремонт на  път DOВ 3044/ II-29 Кардам – граница Румъния/ село Йовково от км.0+000 до км. 2+000”; „Основен ремонт трошенокаменна настилка ул.”Четвърта” село Йовково”.
 Предвижда се ремонт на пътища извън населените места и улици в населените места,  включващи стабилизиране на пътното платно, възстановяване на разрушена асфалтова настилка,  машинно изрязване на дупките и полагане на плътна асфалтова смес. Участъци от пътищата ще се преасфалтират като се извърши, попълване на дълбоките дупки предварително с неплътна смес или с чакъл, с цел получаване на равна повърхност. Ще се  оформят банкетите,  където е необходимо.
На улицата в село Йовково  ще се извърши механизирано разкъртване на трошенокаменна настилка, ще се извърши профилиране с грейдер, ще се положи несортиран трошен камък - трошенокаменна настилка.
Обособена позиция ОП № 4 :  "Ремонт на  път  DOВ 3045/ III-296 Генерал Тошево - Преселенци/ село Писарово от км. 0+000 до км. 3+500”; „ Ремонт трошенокаменна настилка село Люляково”.
Предвижда се ремонт на пътя извън населеното място, включващо стабилизиране на пътното платно, възстановяване на разрушена асфалтова настилка, машинно изрязване на дупките и полагане на плътна асфалтова смес. Участъци от пътя ще се преасфалтират като се извърши попълване на дълбоките  дупки предварително с неплътна смес или с чакъл, с цел получаване на равна повърхност. Ще се оформят банкетите, където е необходимо.
На улицата в село Люляково  ще се извърши механизирано разкъртване на трошенокаменна настилка, ще се извърши профилиране с грейдер, ще се положи несортиран трошен камък - трошенокаменна настилка.
Обособена позиция ОП № 5 : „Текущ ремонт и поддържане на Републиканските пътища в градГенерал  Тошево - път ІІ -29 ”Добрич – Генерал Тошево”, път ІІІ-296 „Генерал Тошево – Каварна”,  път ІІІ – 2903 „ Генерал Тошево – Росица” ипът ІІІ- 9002 ”Царичино – Генерал Тошево”
Предвижда се ремонт на пътищата в населеното място, включващи стабилизиране на пътното платно, възстановяване на разрушена асфалтова  настилка, машинно изрязване на дупките и полагане на плътна асфалтова смес. Участъци от пътищата  ще се преасфалтират като се извърши попълване на дълбоките дупки предварително с неплътна смес, с цел получаване на равна повърхност.
            Изпълнителят трябва да създаде необходимата сигнализация за въвеждане на временна организация на движението вътре и около строителната площадка при стриктно спазване на изискванията на Закона за движение по пътищата и действащата нормативна уредба. Това не освобождава Изпълнителя от неговата отговорност по отношение на вида, качествата и закрепването на използваните сигнални средства, както и времето за тяхното поставяне и отстраняване на пътя. 
             Работата обхваща и изпълнението на всички дейности свързани с премахването, почистването и/или преместването на съществуващи, настилки, дървета, храсти, растителност и всички други пречки, отпадъци или неподходящи земни почви.
Изпълнителят трябва да осигури безопасността на работниците при разчистването, както и на хората, намиращи се в съседство. Площите в съседство на провеждане на СМР, трябва да бъдат защитени от повреди, наранявания, прахово и друго замърсяване в резултат на извършваните работи.
Раздел ІІ
ТЕХНИЧЕСКА СПЕЦИФИКАЦИЯ
            Техническата спецификация е неделима част от документацията за участие. Спецификацията е предназначена да поясни и развие изискванията по изпълнение на дейностите, които са предмет на договора.


В съответствие с разпоредбата на чл. 32. ал. 1 и ал. 2 от Закона за обществените поръчки, в случай, че в настоящата Техническа спецификация или в друг документ от документацията за участие бъдат посочвани конкретен модел, източник, процес, търговска марка, патент, тип, произход или производство, да се чете и разбира „или еквивалентно”!

 1.ОБЩИ ПОЛОЖЕНИЯ 

1.1 Обхват на дейностите
               Основните строителни и ремонтни работи /СРР/, предмет на настоящата обществена поръчка, включват извършване на:   

· ремонт на мрежовидни пукнатини и единични дупки, с включени всички разходи по изрязване, разкъртване /фрезоване/, доставка и полагане на плътна смес ;

· доставка и полагане на плътен асфалтобетон  тип „А” с деб. в уплътнено състояние 4 см. ;

· технологично фрезоване на съществуваща асфалтова настилка;
· ремонт на асфалтови настилки единични дупки ръчно без изрязване и фрезоване на настилката и полагане на  неплътна смес за кърпежни работи;

· профилиране с грейдер;
· трошенокаменно настилане;
· запълване на хоризонтални фуги и пукнатини,  по – големи от 3мм. в  асфалтобетонови настилки,  със  загрят  битум  посипка от каменно брашно,  включително всички свързани с това разходи;
· полагане на повърхностна обработка с битум 1,5 - 2 л/м2 и пясък .
   1.1.1. Организиране на обекта
Изпълнителят следва да осигури необходимите условия за работа на обекта и да осигури складова база за материалите и механизация. Всички материали и механизация следва да бъдат складирани на място без достъп за външни лица.

Изпълнителят осигурява необходимото оборудване, инструменти и помощни средства за извършване на строително ремонтните работи.

Организирането на работната площадка и обекта като цяло се извършва съгласно изискванията на плана за безопасни и здравословни условия на извършване на строително ремонтните работи.
Организирането на работната площадка и обекта като цяло се съгласува между Изпълнителя и Възложителя.
Всички гореописани мерки, препоръки и изисквания се базират на изискванията на Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи.
1.1.2.Условия за безопасност на труда и опазване на околната среда
Изпълнителят трябва да спазва всички правила и изисквания за безопасност на труда на работниците и на трети лица и за опазване на околната среда.
Безопасните условия за труд и опазването на околната среда са в съответствие с чл. 74 от ЗУТ и Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи
1.1.3.
Атмосферни влияния
Изпълнителят трябва да изпълнява дейностите така, че да предотврати повреди, предизвикани от дъжд, мъгла, високи или ниски температури. Изключват се форсмажорни събития, които не могат да се повлияят или отчетат предварително от Изпълнителя.
Строителните дейности да се изпълнява в правилна последователност и до завършен етап за предотвратяване на вредно въздействие или повреди от атмосферни влияния.
В случай на очакване на неблагоприятни атмосферни влияния и условия за извършване на определени видове работи, същите по възможност да бъдат прекъснати или да се осигури защитена среда за довършването им.
               Изпълнителят не може да предвиди форсмажорни събития.
Изпълнителят следва да регистрира броя на работните дни, през които поради лоши атмосферни условия, определени дейности не са били изпълнени.
1.2. Общи изисквания
При изпълнение на дейностите, Изпълнителят трябва да спазва следните изисквания:
1.2.1.
Минимални изисквания:
Спецификациите  покриват  минималните  изисквания  за  качество на  материалите, за изпълнение на дейностите и за гаранция за качество.
Спецификациите по никакъв начин не следва да ограничат отговорностите на Изпълнителя, които са посочени в другите документи.
 1.2.2. Приложими стандарти и правила
           При ремонта на пътищата следва да се прилага Техническа спецификация 2014 г. за строителството на пътища и пътни съоражения, изготвена от Агенция “Пътна инфраструктура“ и Технически правила и изисквания за поддържане на пътища”, изготвени от НАПИ, одобрени през 2009 год.

Всяка част от Техническата спецификация трябва да бъде четена като допълнение и улеснение за всяка друга част и ще бъде четена с нея или вместо нея, доколкото това е целесъобразно.

Пълният текст на документацията на Агенция “Пътна инфраструктура” може да се намери на адрес.: http://www.api.bg/index.php/bg/normativna-baza/tehnicheski-specifikacii 
1.2.3. Съществуващи условия
Преди да започне работа, Изпълнителят трябва да се запознае предварително със съществуващото положение на обекта.
 1.2.4.Материали
Материалите следва да се опазват и съхраняват по безопасен начин. Материалите, които са увредени, замърсени или с нарушени физико- механични показатели следва да се отстранят от обекта, без да се изискват допълнителни средства от Възложителя.
1.3.Осигуряване и контрол на качеството
1.3.1.Общи  положения
Изпълнителят трябва да установи и поддържа оперативна система за контрол на качеството на строителните дейности. 
1.3.2.
Проверка на доставените материали
Изпълнителят следва да извършва проверка относно съответствието на доставените материали, сертификати, издадени от акредитирани институции или агенции за управление на качеството.
Материали, които не съответстват на изискванията на техническите спецификации следва да се отстранят незабавно от обекта.
 2.  РЕМОНТ НА НАСТИЛКАТА

2.1 Дупки

2.1.1 Общи   положения 
                    Ремонтът на дупки се състои в премахване на разрушения материал до здраво, оформяне на ремонтираното място и запълването му с горещи асфалтови смеси.

2.1.2 Материали
                  Следва да се използват следните материали:
· битумна емулсия в количество 0,25-  0,75 kg / m2;                        

· плътен  асфалтобетон  тип ”А”

 2.1.3.Описание на работата
           Ремонтът се извършва при следната технологична последователност:

· отстранява се повредената част от настилката, като се оформя правилна правоъгълна фигура. За тази операция може да се използва пътна фреза с работена широчина 0,50 m или 1,0 m или фугорезачка;
·  откритата повърхност се почиства със сгъстен въздух или телени четки
·  прави се разлив на разредена бавно разпадаща се битумна емулсия за връзка в количество 0,25-0,75 kg / m2;

· разстила се плътната асфалтовата смес. Когато липсва подходяща механизация, разстилането може да се изпълни и ръчно. За да се осигури добра връзка между старата и новата настилка то се извършва от краищата на ремонтираната площ към средата;
·  сместа се уплътнява с валяк с тегло 6-8 t или ръчен вибрационен валяк. Валирането започва винаги от краищата към средата, като при първото преминаване на валяка бандажите застъпват не повече от 15-20 cm от ремонтираното място. Уплътняването на сместа трябва да завърши преди температурата й да спадне под 900 С.

2.2 Ремонт на пътната настилка

2.2.1 Общи   положения 
                 Ремонтът на покритието се състои в полагането на нов износващ пласт.

 2.2.2 Материали
Следва да се използват следните материали:
· битумна емулсия в количество  0,25-  0,75 kg / m2;

· плътен  асфалтобетон  тип”А”

2.2.3.Описание на работата
         Този ремонт се извършва при следната технологична последователност:

· извършва се технологично фрезоване на повредената повърхност, почиства се от несвързан материал, прах, кал и др.;
· изпълняване разлив за връзка в количество 0,25-0,75 kg/m2;

· полага се изравнителен пласт с неплътнен асфалтобетон /блиндер/ за профелиране и изравняване с различна дебелина на пласта ;
· изпълняване на  разлив за връзка в количество 0,25-0,75 kg/m2;
· полагане на плътен асфалтобетон тип „А” с дебелина  в уплътнено състояние  4 см. 

2.3 Вземане на проби и изпитване
Проби от неуплътнена асфалтова смес се вземат от бункера за готовата смес на асфалтосмесителя, от превозните средства и след асфалтополагащата машина, а проби от уплътнена асфалтова смес се вземат със сонда за вадене на ядки, съгласно БДС EN 12697-27. Количеството битум и зърнометричен състав се определят чрез екстракции, както за неуплътнена асфалтова смес, така и за уплътнена проба в съответствие с  БДС EN 12697-1 и БДС EN 12697-2. Обемната плътност на уплътнената асфалтова смес и асфалтовите ядки се определят по БДС EN 12697-6. 

 2.4 Изграждане на банкети
Отводняването е повърхностно, като водите се оттичат по надлъжния и напречните наклони на настилката. Банкетите са земни, неоформени, силно деформирани, с непостоянна широчина и ниво спрямо пътното платно. Повърхностните води се подприщват от пътя и преливат през него. Да се направи насип от земни почви за попълване на банкетите, да се оформят и подравнят. 
ЧАСТ  ТРЕТА

УКАЗАНИЯ  КЪМ  УЧАСТНИЦИТЕ В ОТКРИТАТА ПРОЦЕДУРА
Раздел І

ОБЩИ  УСЛОВИЯ
Тези указания определят общите правила за подготовката на офертата и изискванията към участниците в ОТКРИТА ПРОЦЕДУРА по реда на чл. 14, ал. 3, т. 1 от Закона за обществените поръчки.
1. ОБЕКТ НА ПОРЪЧКАТА: Строителство
2. ПРЕДМЕТ НА ПОРЪЧКАТА : „Ремонт на Общински пътища и улици на територията на Община Генерал Тошево по обособени позиции”:
ОП 1 : „Рехабилитация улици гр. Генерал Тошево”; „Алеи гробищен парк гр. Генерал Тошево”, „Изкърпване улица и ремонт мост кв. Пастир”

ОП 2: „Ремонт на път DOВ 3038/ III - 2903 /Красен  - Росен – Краище от км.2+300 до км. 3+000”;"Ремонт на местен   път  DOВ 3040 / DOВ 3038 Красен  - Росен яз. Дрян”

ОП 3 : "Ремонт на  път DOВ 3039/ III-2904 Кардам - Спасово/ село  Чернооково от км.0+000 до км. 1+200 ; "Ремонт на  път DOВ 3044/ II-29 Кардам – граница Румъния/ село Йовково от км.0+000 до км. 2+000”; „Основен ремонт трошенокаменна настилка  ул.” Четвърта” село Йовково”

ОП 4 : "Ремонт на  път  DOВ 3045/ III-296 Генерал Тошево - Преселенци/ село Писарово от км. 0+000 до км. 3+500”; „Ремонт трошенокаменна настилка село Люляково”
ОП 5 : „Текущ ремонт и поддържане на Републиканските пътища в град Генерал Тошево път ІІ -29 ”Добрич – Генерал Тошево”, път ІІІ-296 „ Генерал Тошево – Каварна”, път ІІІ – 2903 „ Генерал Тошево – Росица” и път ІІІ- 9002 ”Царичино – Генерал Тошево”

Участниците могат да подават оферти за една или повече от обособените позиции.

2. Възможност за предоставяне на варианти в офертите:
Не се предвижда възможност за предоставяне на варианти в офертите на участниците.

3. Място на изпълнение на поръчката - на  територията на Община Генерал Тошево. 
4. Правно основание за откриване на процедурата

            Настоящата процедура се провежда в изпълнеие на Решение № 11/14.03.2016 г. на Кмета на община Генерал Тошево, на основание чл. 16, ал. 8, във връзка с чл.14, ал.3, т.1 от от Закона за обществените поръчки и Обявление № 12/14.03.2016 г. за обществена поръчка.
5. Мотиви за избор на процедура по възлагане на поръчката

Общо планираните средства, които възложителят предвижда за текущата финансова година са в размер, който попада в обхвата на чл.14, ал.3, т.1 от ЗОП и на основание чл.16, ал.8 от ЗОП следва да обяви отрикрита процедура за избор на изпълнител на  обществена поръчка, превид факта, че не са налице условията за провеждане на състезателен диалог или процедури на договаряне с или без обявление. Тъй като стойността на обществената поръчка е в рамките на стойностните прагове за строителство по чл.14, ал.3, т.1 от ЗОП, откритата процедура се провежда по опростените правила на ЗОП.

       Дейностите, предмет на обществената поръчка се финансират със средства от капиталови разходи по одобрен бюджет на Община Генерал Тошево за 2016 год.
Провеждането на предвидената в ЗОП открита процедура гарантира в най-голяма степен публичността на възлагане изпълнението на поръчката,  респективно прозрачността при разходването на финансовите средства от бюджета на Община Генерал Тошево.  

С цел да се осигури максимална публичност, респективно да се постигнат и най - добрите за Възложителя условия, настоящата обществена поръчка се възлага именно по посочения вид процедура, целта на която, от друга страна е да защити обществения интерес, посредством осъществяване на контрол върху разходването на средства от държавния бюджет и едновременно с това да насърчи конкуренцията, като създаде равни условия и прозрачност при участието в процедурата. 

6. Разходи по участие в процедурата

Разходите за изработването на офертите са за сметка на участниците в процедурата. Спрямо възложителя участниците не могат да предявяват каквито и да било претенции за разходи, направени по подготовката и подаването на офертите им, независимо от резултата или провеждането на откритата процедура, освен в случаите, посочени в чл. 39, ал. 5 от Закона за обществените поръчки (ЗОП).

7. Срок за изпълнение на поръчката

Максималният срок за изпълнение на предмета по отделните обособени позиции на обществената поръчка е 30.09.2016 г. 

8. Срок на валидност на офертите

8.1. Срокът на валидност на офертите е не по-малко от 180 (сто и осемдесет) календарни дни, считано от датата определена за краен срок за получаване на офертите. 

8.2. Възложителят кани участниците да удължат срока на валидност на офертите, когато той е изтекъл. Възложителят може да поиска писмено (чрез факс или факс) от класираните участници да удължат срока на валидност на офертата си до момента на сключване на договора

8.3. Участникът ще бъде отстранен от участие в процедурата за възлагане на настоящата обществена поръчка, ако представи оферта с по – кратък срок и/или при покана в определения в същата срок от страна на възложителя – не я удължи или откаже да я удължи.
Раздел ІІ
ИЗИСКВАНИЯ КЪМ УЧАСТНИЦИТЕ
1. Общи изисквания :


В настоящата открита процедура за възлагане на обществена поръчка може да участва всяко българско и/или чуждестранно физическо или юридическо лице, както и техни обединения, които отговарят на изискванията на Закона за обществени поръчки (ЗОП) , Правилника за прилагане на Закона за обществени поръчки (ППЗОП) и обявените изисквания от възложителя в документацията за участие. 

Възложителят има право да изиска от всеки участник да докаже регистрацията си в някой от професионалните или търговски регистри на държавата, в която е установен, или да представи декларация или удостоверение за наличието на такава регистрация от компетентните органи съгласно националния му закон. За допускане до участие в процедурата на участник, установен в друга държава – членка на Европейския съюз, Възложителят няма да изисква набавянето на сертификат или документ за регистрация от административен орган, ако участникът представи еквивалентен документ, издаден от държавата, в която е установен. За допускане до участие в процедура на кандидатите или участниците, установени в друга държава - членка на Европейския съюз, възложителят няма право да изисква набавянето на сертификат или документ за регистрация от административен орган, ако те представят еквивалентен документ, издаден от държавата, в която са установени.

Специфични изисквания към участници – обединения, които не са юридически лица („обединение/консорциум”) :
Обединението на физически и/или юридически лица има качеството на „участник” в настоящата процедура. В случай на избор на обединението за изпълнител, същото се задължава преди сключване на договора да представи удостоверение за регистрация в Регистър БУЛСТАТ.

В случай че участникът в процедурата е обединение, което не е юридическо лице,  участниците в него трябва да определят в споразумението за създаването си, физическото лице, което е упълномощено да представлява обединението пред трети лица, в т.ч. и пред възложителя. В случай че в споразумението не е посочено лицето, което представлява участниците в обединението, следва да се представи в допълнение и документ, подписан от лицата в обединението, в който се посочва представляващият.

В случай че участник в процедурата е обединение, критериите за подбор ще се прилагат за обединението като цяло. Документите за доказване на съответствие с критериите за подбор се представят само за членовете на обединението, чрез които участникът доказва съответствието си с критериите за подбор.

В случай че участникът е обединение, участниците в него сключват споразумение помежду си, което задължително трябва да съдържа клаузи, които:
- определят точно и ясно разпределението на изпълнението на отделните видове дейности между отделните участници в обединението. Разпределението следва да посочва съответния вид дейност, който ще се изпълнява от всеки от членовете на обединението, като не е достатъчно посочване на процентното разпределение на дейностите. 
- гарантират, че всички членове на обединението са задължени да останат в него за целия период на изпълнение на договора;

- гарантират, че съставът на обединението няма да се променя след сключване на договора за възлагане на обществена поръчка.

Едно физическо или юридическо лице може да участва само в едно обединение – участник в настоящата обществена поръчка. В случай че едно физическо или юридическо лице е включено в състава на повече от едно обединение – участник в настоящата процедура, всички тези участници се отстраняват от участие в процедурата. 

2. Административни изисквания 

        Не може да участва в настоящата процедура и ще бъде отстранен участник, за който са налице обстоятелствата по чл. 47, ал. 1, т. 1, б. „а”-„д”, т. 2, т.3 и т. 4, и ал. 5 от ЗОП, а именно: 

1. който е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

2.  който е обявен в несъстоятелност;

3. който е производство по ликвидация или се намира в подобна процедура съгласно националните закони и подзаконови актове;

4. който има задължения по смисъла на чл. 162, ал.2, т.1 от Данъчно- осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен;

5. при който лицата по чл.47, ал.4 от ЗОП са свързани лица (по смисъла на § 1, т. 23а от ДР на ЗОП) с възложителя или със служители на ръководна длъжност в неговата организация;

6. който е сключил договор с лице по чл. 21 или 22 от Закона за предотвратяване и установяване на конфликт на интереси.

            Когато участник в процедурата е обединение, което не е юридическо лице, всички посочени по-горе обстоятелства се отнасят до всеки от участниците в обединението и подлежат на деклариране. 
За подизпълнителите се прилагат изискванията по чл. 47, ал. 1 и 5 от ЗОП.
           Не могат да бъдат самостоятелни участници в тази процедура свързани лица по смисъла на § 1, т. 23а от Допълнителните разпоредби на ЗОП или свързани предприятия по смисъла на § 1, т. 24 от Допълнителните разпоредби на ЗОП. 
Външни експерти, участвали в разработване на техническата спецификация от настоящата документация за участие не могат да участват в процедурата за възлагане на обществената поръчка самостоятелно или в обединение с други лица като участници, членове на обединения-участници, подизпълнители, или чрез свързани лица, освен ако документите, в чието изработване са участвали, са променени така, че не предоставят на участника информация, която му дава предимство пред останалите участници в процедурата.


Не може да участва в процедурата за възлагане на обществена поръчка и ще бъде отстранено чуждестранно физическо или юридическо лице, за което в държавата, в която е установено, е налице някое от обстоятелствата по чл. 47, ал. 1, т. 1, б. „а”-„д”, т. 2, т. 3 и т. 4 и ал.5 от ЗОП.

За обстоятелствата чл. 47, ал. 1, т. 2, 3 и 4 и ал. 5, т. 2 от ЗОП, когато  участникът е юридическо лице, е достатъчно декларирането им от едно от лицата, които могат самостоятелно да го представляват. 

         При подаване на офертата участникът удостоверява липсата на посочените обстоятелства с една декларация (образец № 2а), подписана от лицето/лицата, които представляват участника. В декларацията се включва и информация относно публичните регистри, в които се съдържат посочените обстоятелства, или компетентния орган, който съгласно законодателството на държавата, в която участникът е установен, е длъжен да предоставя информация за тези обстоятелства служебно на възложителя. 

Участниците са длъжни в процеса на провеждане на процедурата да уведомяват възложителя за всички настъпили промени в декларираните обстоятелства – по отношение на участника и подизпълнителя, в 7-дневен срок от настъпването им.
Подизпълнители :
1. Възлагането на работи на подизпълнители е допустимо само, ако участникът приеме, че отговаря за действията, бездействията и работата на посочените подизпълнители като за свои действия, бездействия и работа, и подизпълнителите са посочени в офертата на участника, и за тях са представени всички необходими документи.

2. Лице, което участва като подизпълнител в офертата на друг участник, не може да представя самостоятелна оферта. 

3. Участникът ще бъде отстранен от участие в процедурата за възлагане на настоящата обществена поръчка, в случай че:

· е представил самостоятелна оферта, въпреки че в оферта на друг участник е посочен като подизпълнител и е попълнил Декларация за съгласие за участие като подизпълнител – образец ;
· е представил оферта, в която е посочил дадено лице за подизпълнител, но не е приложил неговата Декларация за съгласие за участие като подизпълнител – образец , а същевременно това лице е подало самостоятелна оферта и е декларирало пред Възложителя, в хода на провеждането на процедурата, че не знае за посочването си като подизпълнител и не е съгласно да бъде такъв.

4. При подаване на офертата, участникът декларира дела на участие на подизпълнителя (в проценти), както и вида на конкретните дейности, които ще се извършват от подизпълнителя.

5. Избраният изпълнител сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

6. Избраният изпълнител няма право да сключват договор за подизпълнение с лице, за което е налице обстоятелство по чл. 47, ал. 1 или 5 от ЗОП, за което към договора със съответния подизпълнител, се прилагат документи от съответните компетентни органи за удостоверяване липсата на тези обстоятелства.

7. Избраният изпълнител няма право да възлага изпълнението на една или повече от дейностите, включени в предмета на обществената поръчка, на лица, които не са подизпълнители. Не е нарушение на посочената забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги/доставки, които не са част от договора за обществената поръчка, съответно - от договора за подизпълнение.

8. Избраният изпълнител няма право да заменя посочен в офертата подизпълнител, освен когато:

· за предложения в офертата подизпълнител се окаже, че е налице или възникне впоследствие обстоятелство по чл. 47, ал. 1 или 5;

· предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

· договорът за подизпълнение е прекратен по вина на подизпълнителя.

9. В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по чл. 45а, ал. 2 от ЗОП.

10. Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на посочената забрана сключването на договори за услуги/доставки, които не са част от договора за обществената поръчка, съответно - от договора за подизпълнение.

11. Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната за превъзлагане на дейности, в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията в настоящия раздел.

12. Възложителят приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя. При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

13. Възложителят извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на предходната точка.

Раздел ІІІ
ИЗИСКВАНИЯ КЪМ ОФЕРТАТА
1. Подаването на офертата задължава участниците да приемат напълно всички изисквания и условия, посочени в тази документация при спазване на ЗОП, ППЗОП и другите нормативни актове, свързани с изпълнението на предмета на поръчката. При изготвяне на офертата всеки участник трябва да се придържа точно към условията, обявени от Възложителя. Поставянето на различни от тези условия и изисквания от страна на участника може да доведе до отстраняването му.

            2. Офертата се представя в Община Генерал Тошево, ул. „В. Априлов” № 5,  „Център за  услуги и информация”, ет.1, в  писмен вид, на хартиен носител. 

           3. Участниците предават офертите си в запечатан непрозрачен плик с надпис:

ОБЩИНА ГЕНЕРАЛ ТОШЕВО

Област Добрич, град Генерал Тошево, ул. „Васил Априлов” № 5

               За участие в открита процедура за възлагане на обществена поръчка с предмет:

 „ Ремонт на Общински пътища и улици на територията на Община Генерал Тошево по обособени позиции”  :

……………………………………………………….

/участникът посочва за коя обособена позиция се отнася офертата/
и следната информация: име на участника, адрес за кореспонденция, телефон, факс и електронен адрес.

        3.1 Пликът с офертата на участника следва да съдържа три отделни запечатани непрозрачни и надписани плика, както следва:

Плик № 1 с надпис „Документи за подбор” за обособена позиция ......................
Плик № 2 с надпис „Предложение за изпълнение на поръчката” за обособена позиция ...................... и се представя за всяка обособена  позиция, за която участникът подава оферта.
Плик № 3 с надпис „Предлагана цена” за обособена позиция ...................... и се представя за всяка  обособена  позиция, за която участника подава оферта.

ВАЖНО! Когато участник подава оферта за повече от една обособена позиция, пликове №1, №2 и №3 се представят за всяка от позициите. Когато документи и информация, съдържащи се в плик № 1, са еднакви за две или повече обособени позиции, по които участникът участва, същите се поставят само в плика по позицията с най-малък пореден номер, като това обстоятелство се отбелязва в списъка на документите, съдържащ се в пликовете №1 на останалите позиции.

Представят се задължително всички посочени части и липсата на някоя от тях или несъот​ветствието им с изискванията към съответния вид документи е основание за отстраняване на уча​стника, след провеждане  на процедурите по чл. 68, ал. 8 и 9 от ЗОП в приложимите случаи. 

          3.2.Пликът трябва да бъде запечатан така, че да не може да бъде отворен без да се повреди опаковката му.

          4. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

          5. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър на Възложителя.

          6. Ако участникът изпрати офертата чрез препоръчана поща или куриерска служба, разходите за тях са за сметка на участника. Рискът от забава или загубване на офертата са за сметка на участника.

          7. До изтичане на срока за подаване на офертите всеки участник в процедурата може да промени, допълни или да оттегли офертата си.

 Раздел ІV
СЪДЪРЖАНИЕ   НА   ОФЕРТАТА

1. „Документи за подбор" Плик №1, в който се поставят документите, изисквани от Възложителя, съгласно чл. 56, ал.1, т.1,2,5,6,8,11,13,14 от ЗОП:
1.Оферта -  по образец;
2.Списък на документите, съдържащи се в офертата -  образец 1;
3.Представяне на участника –  образец 2 , което включва:
              3.1. Административни сведения.
3.2. Посочване на ЕИК съгл.чл.23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, вкл. електронен, за кореспонденция при провеждане на процедурата;  При участие на обединение, което не е юридическо лице, изискването  се отнася общо за обединението.Когато участникът в процедурата е чуждестранно физическо или юридическо лице указаните документи трябва да са издадени от компетентния орган в страната, в която участникът е установен и да се представят в официален превод на български език. 
„Официален превод” е превод, извършен от преводач, който е вписан в списък на лице, което има сключен договор с Министерство на външните работи на Република България за извършване на официални преводи.

3.3. Декларация по чл.47,ал.9 -  образец 2а; 
3.4. Доказателства за упражняване на професионална дейност по чл.49, ал.1 от ЗОП - заверено от участника копие от валидно удостоверение за вписване от  Централния професионален регистър на строителя  или  посочване на публичните регистри, в които се съдържа информацията от компетентните органи, които са издали тези актове.
          Участникът трябва да притежава удостоверение за вписване в Централния професионален регистър на строителя за изпълнение на строежи - втора група, трета категория или по-висока, за всички обособени позиции, съгласно Наредба № 1 от 30.07.2003 г. за номенклатурата на видовете строежи и чл.137 от ЗУТ. 
               Чуждестранните лица представят еквивалентен документ за доказване на регистрацията си в професионален регистър на държавата, в която са устанавени или представят удостоверение или декларация за наличието на такава регистрация от компетентните им органи съгласно националния им закон. 
       При участие на обединение, което не е юридическо лице, изискването се отнася за участниците чрез които обединението доказва съответствието  си с критериите  за подбор съгласно чл.25, ал.8 от ЗОП

4.Декларация по чл.56,ал.1,т.6 от ЗОП за липса на свързаност с друг участник по чл.55, ал.7,от ЗОП, както и за липса на обстоятелство по чл.8,ал.8,т.2 от ЗОП -  образец 3;
5.Декларация за подизпълнители, които ще участват в изпълнението на поръчката съгласно чл.56,ал.1,т.8 от ЗОП -  образец 4;
6.Декларация за съгласие за участие като подизпълнители – образец 5;
7. Възложителят не поставя изискване към финансовото и икономическо състояние по чл.50 от ЗОП.
        8.Доказателства за технически възможности и/или квалификация по чл.51 от ЗОП:
            8.1. Списък-декларация на строителството, изпълнено през последните 5 години, считано от датата на подаване на офертата, което е еднакво или сходно с предмета на поръчката - по образец, придружен със следните документи, съгласно чл. 51, ал. 1, т. 2 от ЗОП – образец 6: 
а) посочване на публичните регистри, в които се съдържа информация за актовете за въвеждане на строежите в експлоатация, която информация включва данни за компетентните органи, които са издали тези актове, стойността, датата, на която е приключило изпълнението, мястото и вида на строителството; или 
б) удостоверения за добро изпълнение, които съдържат стойността, датата, на която е приключило изпълнението, мястото, вида и обема на строителството, както и дали е изпълнено в съответствие с нормативните изисквания; удостоверенията съдържат и дата и подпис на издателя и данни за контакт; или 
в) копия на документи, удостоверяващи изпълнението, вида и обема на изпълнените строителни дейности.
* Под строителство „сходно” с предмета на поръчката да се разбира: строителство и/или реконструкция на пътища и/или улици, ремонт и/или поддържане на пътища и/или улици – за всички обособени позиции.

При участие на обединение, което не е юридическо лице, документите се представят за всяко физическо или юридическо лице, включено в обединението, чрез които обединението доказва съответствието си с критериите за подбор. 
          Когато участник в процедурата е чуждестранно физическо или юридическо лице или техни обединения, същите представят еквивалентни документи на посочените изисквани от Възложителя, издадени от компетентен орган от страната, в която са установени.

Когато участник в процедурата е чуждестранно физическо или юридическо лице или техни обединения, в случай че документите за доказване на технически възможности, квалификация и опит са на чужд език, същите се представят и в превод.

8.2.Списък - декларация на техническите лица, ангажирани от участника за изпълнение на предмета на поръчката –  образец 7.
Декларация по чл. 51а от ЗОП за ангажираност на експерт  - образец № 8.(представя се само за експерти, посочени в списък - декларацията образец №7, които не са служители на участника).
         9. Декларация за осигуряване на  застраховка „Професионална отговорност” съгласно чл.171 от ЗУТ през целия период на изпълнение на договора -  образец 9.
          Забележка : При участие на обединения, които не са юридически лица, съответствието с критериите за подбор се доказва от един или повече от участниците в обединението, съгласно нормата на чл. 25, ал. 8 от ЗОП. 

        10. Декларация по чл.56, ал.1, т.11 ЗОП, че са спазени  изискванията за закрила на заетостта, включително минималната цена на труда и условията на труд  - образец 10.

Декларацията се попълва, подписва и подпечатва  от управляващия и представляващ участника в процедурата. 
* При подписването на декларацията следва да се има предвид следното: Използването на по-висок размер от минималната цена на труда при определянето на предлаганата цена от офертата е допустимо;

 "Минимална цена на труд" според § 1, т. 12 от ДР на ЗОП е минималният размер на заплащане на работната сила, определен като минимален месечен размер на осигурителния доход по дейности и групи професии съгласно чл. 8, т. 1 от Закона за бюджета на държавното обществено осигуряване за съответната година.
За изискванията за закрила на заетостта, включително минимална цена на труда и условията на труд, участниците могат да получат необходимата информация за задълженията, свързани с данъци и осигуровки, закрила на заетостта и условията на труд от Национална агенция по приходите, Национален осигурителен институт, Агенцията за социално подпомагане, Агенцията по заетостта.
            Когато участник в процедурата е обединение, което не е юридическо лице, декларацията по чл. 56, ал. 1, т. 11 от ЗОП, се представя само за участниците в обединението, които ще изпълняват дейности, свързани със строителство. 
         11. Декларация за запознаване с обекта –   образец 11;
         12.Нотариално заверено пълномощно на лицето, упълномощено да представлява участника в процедурата –оригинал или заверено от участника копие (когато участникът не се представлява от лицата, които имат право на това, съгласно документите му за съдебна регистрация)

   13. Копие на договор /споразумение за обединение, при участник обединение, а когато в споразумението/договора не е посочено лицето, което представлява участниците в обединението и документ, подписан от лицата в обединението, в който се посочва представляващият.
В случай че участникът не представи някой от документите посочени по-горе в точка 1-14 от т.1.„Документи за подбор" Плик №1 /Раздел ІV/, на основание чл. 69 от ЗОП ще бъде отстранен от участие в процедурата за възлагане на обществената поръчка, след провеждане на действията по чл. 68, ал. 8 и ал. 9 от ЗОП.

Доказателства за технически възможности и/или квалификация по чл. 51 от ЗОП 
              Минимални изисквания: 
· Участникът трябва да е изпълнил през последните 5 /пет/ години, считано от датата на подаване на офертата минимум един обект на строителство, еднакъв или сходен с предмета на настоящата обществена поръчка. 

 * Под строителство „сходно” с предмета на поръчката да се разбира: строителство и/или реконструкция на пътища и/или улици, ремонт и/или поддържане на пътища и/или улици – за всички обособени позиции.
· Участникът трябва да разполага минимум със следните технически лица, ангажирани за изпълнение предмета на поръчката:

· Технически ръководител – строителен инженер специалност „Пътно строителство“ 
или „Транспортно строителство“, или „Строителство на сгради и съоръжения“ или „Промишлено и гражданско строителство“ или аналогична специалност (в случай, че образованието е придобито в друга държава) или строителен техник със средно специално образование, съгласно чл.163а от ЗУТ, с трудов стаж по специалността -  минимум 5 години , от които минимум 1 година практически опит като технически ръководител при изпълнение на обекти в областта на строителство и/или реконструкция на пътища и/или улици, ремонт и/или  поддържане на пътища и/или улици -  за всички ОП;

· Координатор по безопасност и здраве,  отговарящ на  изискванията по ЗЗБУТ и чл.5, 

ал.2 Наредба № 2 от 22 март 2004 г. за минималните изисквания за здравословни и безопасни условия на труд при извършване на СМР, с минимум 1 /една/ година опит като координатор по безопасност и здраве., а за чуждестранните участници - еквивалентни документи, съгласно националното им законодателство.

               В случай, че техническият ръководител е с валидно удостоверение за координатор по безопасност и здраве в строителството, не е необходим допълнителен експерт за изпълняване на длъжността „Координатор по безопасност и здраве”
· Отговорник  -  контрол  на качеството – лице, притежаващо Удостоверение за преминато обучение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ, със стаж като „отговорник  за  контрола  на качеството -  мин. 1 год.

  * Съгласно чл. 51а от ЗОП, участниците могат да докажат съответствието си с изискванията за  технически възможности и/или квалификация с възможностите на едно или повече трети лица. В тези случаи, освен документите, определени от възложителя за доказване на съответните възможности, участникът представя доказателства, че при изпълнението на поръчката ще има на разположение ресурсите на третите лица. Трети лица може да бъдат посочените подизпълнители, свързани предприятия и други лица, независимо от правната връзка на участника с тях. Доказателствата се прилагат към офертата на участника в Плик № 1 «Документи за подбор»  и се описват в Списъка от настоящите Указания за участие. Ако е приложимо към посочените документи се прилага и Декларация, в свободен текст, в която участникът посочва, че ще има на свое разположение използваните ресурси - (в случаите, когато участникът ще използва ресурси на други физически или юридически лица при изпълнение на поръчката, съгл. чл. 51а от ЗОП).
* В случай, че участникът участва като обединение, което не е юридическо лице, съответствието с критериите за подбор се доказва от един или повече от участниците в обединението.
Когато участник в процедурата е обединение, което не е юридическо лице:

a) Документите по чл. 56, ал. 1, т. 1, б. „а“ и „б“ от ЗОП се представят за всяко физическо или юридическо лице, включено в обединението;

б) Документите по чл. 56, ал. 1, т.1, б. „в“ и т. 4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6 от ЗОП;

в) Декларацията по чл. 56, ал. 1, т. 11 от ЗОП се представят само за участниците, в обединението, които ще изпълняват дейности свързани със строителство.

  При участие на обединения, които не са юридически лица, съответствието с критериите за подбор се доказва от един или повече от участниците в обединението. В случаите по чл. 49 от ЗОП изискването за регистрация се доказва от участника в обединението, който ще изпълнява съответната дейност. 

Когато участникът в процедурата е чуждестранно физическо или юридическо лице или техни обединения, офертата се подава на български език; документът по чл.56,ал.1,т.1 от ЗОП се представя в официален превод, а документите по чл.56,ал.1,т.5 и 11 от ЗОП, които са на чужд език, се представят и в превод.
Възложителят си запазва правото да проверява достоверността на представените от участника данни/информация.
      2. „Предложение за изпълнение на поръчката“ Плик № 2, в който се поставя попълнено и подписано Техническо предложение за изпълнение на строителни работи за всяка обособена позиция- образец 12 и ако е приложимо декларацията по чл. 33, ал. 4 от ЗОП  - попълва се приложения към документацията образец 13; 
Участниците трябва да представят техническо предложение, което задължително следва да съдържа: 

     1. Срок за изпълнение;

     2. Гаранционен срок на извършените строителни работи.

        Когато участник  подава оферта за повече от една обособена позиция, плик № 2  се представя за всяка  обособена  позиция, за която участникът представя предложение, с надпис номер и наименование на обособената позиция.
Техническото предложение  се поставя в плик № 2 с надпис „Предложение за изпълнение на поръчката” за обособена позиция …………………                        
       3. „Предлагана цена” Плик  № 3, който съдържа ценовото предложение на участника. Същото се подготвя  по образец 14, за всяка обособена позиция, за която се подава оферта и съдържа:
        1.Единични  цени, съгласно приложение за ОП1, и приложение за  ОП2, ОП3,ОП4 и ОП5   към документацията.
        2. Подписани и подпечатани анализи на всички  единични цени, съответстващи на приложенията за всяка обособена позиция, съобразени с нормите и номенклатурата на СЕК, УСН, ТНС и нормативната уредба в страната– на хартиен носител.
          Ценовото предложение  се поставя в отделен запечатан  непрозрачен  плик за всяка обособена позиция, за която се подава оферта с надпис ”Предлагана цена” за обособена позиция ……………………
          Когато участник подава оферта за повече от една обособени позиции, пликове №3 се представя за всяка  обособена  позиция, за която участникът представя предложение, с надпис номер и наименование на обособената позиция.
Раздел V
ГАРАНЦИЯ

      1  Възложителят не поставя изискване за представяне на гаранция за участие в процедурата. 

      2. Гаранция за изпълнение - Участникът, определен за изпълнител преди сключване на договора представя гаранция за изпълнение в размер на 5 % (пет процента) от стойността на договора без ДДС, за всяка обособена позиция.

 Участникът сам избира формата на гаранцията за изпълнение:

      2.1.  Парична сума – внесена по сметка на Община Генерал Тошево: „Токуда  Банк” АД  офис Генерал  Тошево, ВIC: CREXBGSF  IBAN: BG04 CREX 9260 3314 7087 01, като в нареждането за плащане задължително следва да бъде записано: “Гаранция за изпълнение по договор за обществена поръчка с предмет: "..............." за обособена позиция "..........". 

       2.2.  Банкова гаранция –  трябва да е безусловна, неотменима, в полза на Община Генерал Тошево. Изпълнителят следва да представи гаранция за изпълнение за всяка обособена позиция от поръчката. Гаранцията за изпълнение трябва да е със срок на валидност най-малко 30 календарни дни след изтичане на крайния срок за изпълнение на дейностите по договора за СМР, който е 30.09.2016 г.
Банковите разходи по откриването на гаранциите са за сметка на изпълнителя. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.

Условията и сроковете за задържане или освобождаване на гаранцията за изпълнение се уреждат в договора за възлагане на обществена поръчка.
Раздел VІ
УСЛОВИЯ И РЕД ЗА ПРОВЕЖДАНЕ НА ОТКРИТА ПРОЦЕДУРА
1. Разглеждане на постъпилите оферти 
            Комисията, назначена от възложителя за разглеждане, оценка и класиране на офертите, започва работа след получаване на списъка с участниците и представените оферти. 

При промяна на датата и часа на отваряне на офертите участниците се уведомяват писмено.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим на достъп до сградата, в която се извършва отварянето. 

Комисията отваря офертите по реда на тяхното постъпване и проверява за наличието на три отделни запечатани плика, след което най-малко трима от нейните членове подписват плик № 3. Комисията предлага по един представител от присъстващите участници да подпише плик № 3 на останалите участници.

В присъствието на лицата по ал. 3 комисията отваря плик № 2 и най-малко трима от членовете й подписват всички документи, съдържащи се в него. Комисията предлага по един представител от присъстващите участници да подпише документите в плик № 2 на останалите участници. Комисията след това отваря плик № 1, оповестява документите и информацията, които той съдържа, и проверява съответствието със списъка по чл. 56, ал. 1, т. 14 от ЗОП.

След отварянето на плик № 1 и плик № 2 публичната част от заседанието на комисията приключва. 

Комисията разглежда документите и информацията в плик № 1 за съответствие с критериите за подбор, поставени от възложителя, и съставя протокол.

Когато установи липса на документи и/или несъответствия с критериите за подбор, и/или друга нередовност, включително фактическа грешка, комисията ги посочва в протокола по чл. 68, ал. 7 от ЗОП и изпраща протокола до всички участници в деня на публикуването му в профила на купувача.

Участниците представят на комисията съответните документи в срок 5 работни дни от получаването на протокола. Когато е установена липса на документи и/или несъответствие с критериите за подбор, участникът може в съответствие с изискванията на възложителя, посочени в обявлението, да замени представени документи или да представи нови, с които смята, че ще удовлетвори поставените от възложителя критерии за подбор.  

След изтичането на 5-дневния срок (в работни дни) комисията пристъпва към разглеждане на допълнително представените документи относно съответствието на участниците с критериите за подбор, поставени от възложителя. 

Комисията проверява съответствието на документите в плик № 1, включително допълнително представените, с изискванията за подбор, поставени от Възложителя. Комисията съставя протокол и определя допуснатите и отстранените участници. 

Комисията не разглежда документите в плик № 2 на участниците, които не отговарят на критериите за подбор.

Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни, представени в пликове № 2 и № 3. Тази възможност не може да се използва за промяна на техническото и ценовото предложение на участниците.
Комисията чрез съобщение ще обяви не по-късно от два работни дни преди датата на отваряне на ценовите оферти, на интернет страница на Община град Генерал Тошево – www.toshevo.org, раздел „Профил на купувача”, датата, часа и мястото на отварянето.
Отварянето на ценовите оферти се извършва публично при условията на чл. 68, ал. 3 от ЗОП. Имат право да присъстват участниците в процедурата или техни упълномощени представители, както и представители на средствата за масово осведомяване и на други лица при спазване на установения режим за достъп до сградата, в която се извършва отварянето. 

При отваряне на ценовите оферти комисията оповестява предлаганите цени и предлага по един представител от присъстващите участници да подпише ценовите оферти.
2. Оценка  и класиране на офертете
        Критерият за оценка на офертите по всяка от обособените позиции на настоящата обществена поръчка е “най-ниска цена”.

„Най-ниската” цена за изпълнението на СМР, предмет на обществената поръчка ще бъде определена по следната математическа формула:
 НАЙ НИСКА ЦЕНА    К  =∑ (ЕЦ cмрi min /ЕЦ смрi ) х Pi,                           

където:

EЦсмрi – единична цена на определен вид СМР, предложена от участника спрямо когото се прилага формулата, съгласно ценовото му предложение.


EЦсмрi min – най-ниската предложена цена за същия вид СМР съгласно ценовите предложения на всички участници в процедурата;


i – номер на вид СМР, по съответното приложение 

Рi – относителна тежест на цената за извършване на конкретния вид СМР /изразена в проценти/, която е разпределена както следва:
                                                                                                                                 Приложение за ОП 1

	№
	Видове строителни работи
	Ед.

Мярка
	Относителна тежест в %

	1
	2
	3
	4

	
	Общо за видовете работи
	
	100.00

	1.
	Почистване на асф. настилка с багер и четка 
	кв.м
	7

	2.
	Ремонт на   асфалтова настилка с мрежовидни пукнатини и единични дупки -с вкл.изрязване и разкъртване /или фрезоване/ на асф. настилка, трамбоване, битумен разлив , доставка и полагане на плътен асфалтобетон - с деб. 4
	   кв.м
	5

	3.
	Доставка полагане неплътен асфалтобетон /биндер/ за профилиране и  изравняване  с различна дебелина и ширина
	кв.м.
	5

	4.
	Ремонт на асфалтова настилка единични дупки ръчно без изрязване и фрезоване на настилката,  полагане на неплътен асфалтобетон  / кърпежни работи /  с различна дебелина и ширина
	т
	3

	5.
	Технологично  фрезоване на съществуваща асфалтобетонова н-ка, включително натоварване, транспортиране на депо до 2 км.
	кв.м
	1

	6.
	Доставка и полагане плътен асфалтобетон тип «А» с дебелина в уплътнено състояние 4см.  включително всички свързани с това разходи
	т
	12

	7.
	Направа на свързващ битумен разлив,  включително  всички свързани с това разходи
	кв.м.
	12

	8.
	Механизирано разкъртване на асфалтова настилка с деб. до 10 см.  и отстраняване на всички отпадъци, както и свързаните с това разходи, транспортиране на депо до 2 км.
	кв.м.
	2

	9.
	Механизирано разкъртване на трошенокаменна настилка с деб.до 15 см. и отстраняване на всички отпадъци, както и свързаните с това разходи, транспортиране на депо до 2км.
	кв.м.
	1

	10.
	Направа на локални ремонти на места със слаба основа
	кв.м
	10

	11.
	Демонтаж на бетонови бордюри 80/35
	м
	6

	12.
	Демонтаж на бетонови бордюри 50/25
	м
	6

	13.
	Доставка и монтаж бетонови бордюри 50/25
	м
	5

	14.
	Доставка  и полагане на основа от трошен камък , фракция  
	куб.м
	3

	15.
	Доставка и полагане на горен пласт заклинена трошенокаменна  настилка   
	куб.м.
	3

	16.
	Направа насип от земни почви за попълване  на банкети, вкл.заимествен изкоп, оформяне на пътното тяло и канавките
	куб.м
	3

	17.
	Превоз земни  почви   на 1 км.
	куб.м
	2

	18.
	Разчистване площи в рамките на сервитута на  пътя, включващо изсичане на дървета клони и храсти, окосяване на тревата и отстраняване на всички отпадъци, както и свързаните с това разходи
	кв.м
	2

	19.
	Кофраж за бетонни стени  на  крила
	кв.м
	3

	20.
	Изработка и монтаж на армировка  Ф6-12мм  от стомана  А1 и А2
	кг.
	3

	23.
	Доставка и полагане на  бетон В 20 за основи и крила на мост
	к.м
	3

	24
	Запълване на хоризонтални фуги и пукнатини, по – големи от 3мм. в  асфалтобетонови настилки,  със  загрят  битум  посипка от каменно брашно,  включително всички свързани с това разходи                                                                                                                                                                                                                                                                                                                                                                                                             

	м
	3


                                                                                                                           Приложение за ОП 2,3,4 и 5
	№
	Видове строителни работи
	Ед.

Мярка
	Относителна тежест в %

	1
	2
	3
	4

	
	Общо за видовете работи
	
	100.00

	1.
	Почистване на асф. настилка с багер и четка 
	кв.м
	7

	2.
	Ремонт на   асфалтова настилка с мрежовидни пукнатини и единични дупки -с вкл.изрязване и разкъртване /или фрезоване/ на асф. настилка, трамбоване, битумен разлив , доставка и полагане на плътен асфалтобетон - с деб. 4
	   кв.м
	5

	3.
	Доставка полагане неплътен асфалтобетон /биндер/ за профилиране и  изравняване  с различна дебелина и ширина
	кв.м.
	5

	4.
	Ремонт на асфалтова настилка единични дупки ръчно без изрязване и фрезоване на настилката,  полагане на неплътен асфалтобетон  / кърпежни работи /  с различна дебелина и ширина
	т
	3

	5.
	Технологично  фрезоване на съществуваща асфалтобетонова н-ка, включително натоварване, транспортиране на депо до 2 км.
	кв.м
	1

	6.
	Доставка и полагане плътен асфалтобетон тип «А» с дебелина в уплътнено състояние 4см.  включително всички свързани с това разходи
	т
	13

	7.
	Направа на свързващ битумен разлив,  включително  всички свързани с това разходи
	кв.м.
	13

	8.
	Механизирано разкъртване на асфалтова настилка с деб. до 10 см.  и отстраняване на всички отпадъци, както и свързаните с това разходи, транспортиране на депо до 2 км.
	кв.м.
	2

	9.
	Механизирано разкъртване на трошенокаменна настилка с деб.до 15 см. и отстраняване на всички отпадъци, както и свързаните с това разходи, транспортиране на депо до 2км.
	кв.м.
	2

	10.
	Направа на локални ремонти на места със слаба основа
	кв.м
	12

	11.
	Демонтаж на бетонови бордюри 80/35
	м
	6

	12.
	Демонтаж на бетонови бордюри 50/25
	м
	6

	13.
	Доставка и монтаж бетонови бордюри 50/25
	м
	7

	14.
	Доставка  и полагане на основа от трошен камък , фракция  
	куб.м
	3

	15.
	Доставка и полагане на горен пласт заклинена трошенокаменна  настилка   
	куб.м.
	3

	16.
	Направа насип от земни почви за попълване  на банкети, вкл.заимествен изкоп, оформяне на пътното тяло и канавките
	куб.м
	4

	17.
	Превоз земни  почви   на 1 км.
	куб.м
	2

	18.
	Разчистване площи в рамките на сервитута на  пътя, включващо изсичане на дървета клони и храсти, окосяване на тревата и отстраняване на всички отпадъци, както и свързаните с това разходи
	кв.м
	2

	19
	Полагане на повърхностна обработка с битум 1,5 - 2 л/м2 и пясък .
	кв.м
	4


       Участникът предложил най-ниска цена за изпълнението на обществената поръчка е участникът, получил най – висока стойност на показателя К при прилагането на математичската формула.

          Когато двама или повече участници са предложили еднаква най-ниска цена, на първо място се класира участникът, изтеглен чрез жребий между съответните участници с еднакви ценови предложения. 
Тегленето на жребий се извършва при спазване на следните правила:

Тегленето на жребий се извършва от комисията за провеждане на процедурата, като датата, място и часа на жребия се съобщават писмено на участниците с еднакви най-ниски цени, които имат право да участват в жребия. Право да присъстват при тегленето на жребия имат и лицата по чл. 68, ал. 3 от ЗОП. Те се уведомяват за датата, мястото и часа на теглене на жребия чрез съобщение, публикувано на Профила на купувача на възложителя.  

Уведомените участници с еднакви най-ниски цени имат право да участват при тегленето на жребия чрез своите законни представители или чрез упълномощено лице. Когато упълномощеното лице  за участие в жребия не съвпада с лицето, подписало офертата от името на участника, допълнително се представя пълномощно в оригинал или нотариално заверено копие.  

Комисията подготвя билети с имената на участниците, предложили еднакви най-ниски цени и ги поставя в непрозрачни пликове, които се запечатват. Тегленето на жребия започва в определения час. Ако до този час не са се явили представител/и на участниците, се изчакват допълнително 15 (петнадесет) минути. Ако и до този час не са се явили представител/и на участниците, председателят на комисията пристъпва към тегленето на жребия. 

Тегленето се извършва чрез избор от председателя на комисията на един от пликовете. Участникът, чието име е в изтегления плик се класира на първо място.
3. Отстраняване на участници:

Комисията предлага за отстраняване от процедурата участник:

· който не е представил някой от необходимите документи или информация по чл. 56 от ЗОП

· за когото са налице обстоятелства по чл. 47, ал. 1 и 5; 

· който е представил оферта, която не отговаря на предварително обявените условия на възложителя;

· който е представил оферта, която не отговаря на изискванията на чл. 57, ал. 2 от ЗОП;

· за когото по реда на чл. 68, ал. 11 от ЗОП е установено, че е представил невярна информация за доказване на съответствието му с обявените от възложителя критерии за подбор;

Комисията не може да предложи за отстраняване участник, когато в държавата членка, в която е установен, той има право да предоставя съответната услуга независимо от статута или правноорганизационната му форма.  

Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5 ЗОП в 7-дневен срок от настъпването им. 

Изискване от страна на комисията на писмени обосновки във връзка с предложенията на участниците

Когато офертата на участник съдържа предложение с числово изражение, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, комисията трябва да изиска от него подробна писмена обосновка за начина на неговото образуване. Комисията определя разумен срок за представяне на обосновката, който не може да бъде по-кратък от три работни дни от получаване на искането за това.

Комисията може да приеме представената от участника писмената обосновка и да не предложи за отстраняване офертата, когато са посочени обективни обстоятелства, свързани със:

· оригинално решение за изпълнение на обществената поръчка;

· предложеното техническо решение;

· наличието на изключително благоприятни условия за участника;

· икономичност при изпълнение на обществената поръчка; 

· получаване на държавна помощ. 

Когато участникът не представи в срок писмената обосновка или комисията прецени, че посочените обстоятелства не са обективни, комисията предлага участника за отстраняване от процедурата.

Когато комисията установи, че офертата на участник е с необичайно ниска цена поради получена държавна помощ, чието законово основание е невъзможно да бъде доказано в определения срок, тя може да предложи офертата да се отхвърли и участникът да се отстрани.

4. Определяне на изпълнител

Възложителят в срок 5 работни дни след приключване работата на комисията издава мотивирано решение, с което обявява класирането на участниците и участника, определен за изпълнител.

В решението възложителят посочва и отстранените от участие в процедурата участници и оферти и мотивите за отстраняването им. 

Възложителят изпраща решението на участниците в тридневен срок от издаването му. 
Възложителят публикува в профила на купувача решението за класиране заедно с протоколите на комисията при условията на чл. 22б, ал. 3 от ЗОП и в същия ден изпраща решението на участниците.

5. Сключване на договор
        Договорът за обществена поръчка за всяка обособена позиция се сключва с участника, определен за изпълнител, който преди подписването му е длъжен да представи: 

· документ за внесена/учредена гаранция за изпълнение за всяка обособена позиция в посочения от възложителя в настоящата документация размер и при обявените условия (оригинал);

· документи от компетентните органи за удостоверяване липсата на обстоятелствата по чл. 47, ал.1, т. 1-4 от ЗОП (оригинал или заверено копие), освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.

· Заверено копие на застрахователна полица „Професионална отговорност в строителството”  съгласно чл.171 от ЗУТ по време на срока за изпълнение на договора. При участие на обединение, което не е юридическо лице, изискванията се отнасят общо за обединението, а за подизпълнител съобразно участието му. 

 Когато в офертата на участника, определен за изпълнител е посочено, че той ще ползва подизпълнител/и, след сключване на договора за обществена поръчка, изпълнителят сключва договор/и за подизпълнение с обявения с офертата подизпълнител/и. 

В случай, че е заявено ползване на подизпълнители,  изпълнението на договора за обществена поръчка не започва преди да бъде представен сключен договор за подизпълнение.  

Сключването на договор за подизпълнение не освобождава изпълнителя от отговорността му за изпълнение на договора за обществена поръчка. 

В срок до 3 (три) дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от тях на възложителя, заедно с доказателства, че не са нарушени забраните по чл. 45а, ал. 2 от ЗОП. 

Възложителят публикува договорите за подизпълнение и допълнителните споразумения към тях на своя профил на купувача. 


 В случай, че възложителят не е предвидил в обявлението изискване за създаване на юридическо лице, договорът за обществена пръчка се сключва след като изпълнителят представи пред възложителя заверено копие на регистрация по БУЛСТАТ/ЕИК на създаденото обединение.
Ако обединението се състои от чуждестранни физически и/или юридически лица, те представят еквивалентен документ за регистрация от държавата, в която са установени.
         Ако определеният в резултат на процедурата изпълнител е посочил в офертата си, че за изпълнение на обществената поръчка ще ползва подизпълнител/и, той е длъжен да сключи с тях договор/и за подизпълнение при условията на чл.45а от ЗОП.

         Възложителят може с решение да определи за изпълнител и да сключи договор с втория класиран участник в случаите, когато участникът, класиран на първо място:

· откаже да сключи договор;

· не изпълни някое от изискванията на чл. 42, ал. 1 от ЗОП;

· не отговаря на изискванията на чл. 47, ал. 1 и 5.
6. Обжалване на процедурата

Жалба може да се подава пред КЗК  в 10-дневен срок от изтичането на срока по чл. 27а, ал. 3 от ЗОП- срещу решението за откриване на процедурата и/или решението за промяна.

Срокът за обжалване на решението тече от получаването на документацията, ако са изпълнени едновременно следните условия: 

1. жалбата е срещу изисквания, които не са посочени в обявлението;

2. документацията не е публикувана едновременно с обявлението;

3. документацията е получена след срока по чл. 27а, ал. 3 от ЗОП.

На обжалване подлежат и действия или бездействия на възложителя, с които се възпрепятства достъпът или участието на лица в процедурата. Не подлежат на самостоятелно обжалване действията на възложителя по издаване на решенията, които подлежат на обжалване.Жалбата се подава в 10-дневен срок от уведомяването за съответното действие, а ако лицето не е уведомено - от датата, на която е изтекъл срокът за извършване на съответното действие.

Редът и условията за обжалване актовете на възложителите са подробно описани в чл.120- чл.126 от ЗОП.
Раздел VІІ
ДРУГИ УСЛОВИЯ
Във връзка с провеждането на процедурата и подготовката на офертите от участниците за въпроси, които не са разгледани в настоящите указания, се прилагат ЗОП, ППЗОП, обявлението и документацията за участие в процедурата, и приложимите разпоредби на действащото законодателство на Република България.. 

При евентуално противоречие в условията, съдържащи се в различните документи от документацията за участие, се прилагат условията в документа с по-висок приоритет, както следва: 

1. решение за откриване на процедурата;

2. обявление за обществена поръчка;

3. документация за участие;

4. техническа спецификация;

5. методика за оценка на офертите;
6. проект на договор за изпълнение на поръчката /за всяка обособена позиция/;

7. образци към документацията за участие. 

Документът с най-висок приоритет е посочен на първо място.

             КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ
1. Възложителят публикува документацията за участие на своя Профил на купувача в интернет, на адреса, посочен в раздел І.1. от обявлението за обществена поръчка.
2. Разясненията по документацията за участие в процедурата, както и информация за деня, часа и мястото на провеждане на публично заседание за отваряне  и оповестяване на ценовите предложения на допуснатите участници се публикуват само на Профила на купувача на възложителя, посочен по-горе. 

Само лица, които са направили писмено искане за разяснение по документацията и са посочили електронен адрес, получават дадените разяснения и по електронна поща в деня на публикуването им в профила на купувача на възложителя. 

3. Комуникацията между възложителя и участниците в настоящата процедура се извършва в писмен вид. Обменът на информация между възложителя и участника може да се извършва по един от следните начини:

· лично – срещу подпис;

· по пощата –  чрез препоръчано писмо с обратна разписка, изпратено на посочения от участника адрес;

· чрез куриерска служба;

· по факс;

· по електронен път при условията и по реда на Закона за електронния документ и електронния подпис; 

· чрез комбинация от тези средства.
При изпращане на информация по факс участниците са длъжни да настроят факс апарата по начин, който позволява на Възложителя да получи:

· номера, от който постъпва информацията;

· дата и час на изпращане. 
Решенията и други уведомления, изпратени по факс от Възложителя, се приемат за редовно връчени, ако са изпратени на посочения от адресата номер на факс и е получено автоматично генерирано съобщение, потвърждаващо изпращането. Писмата и уведомленията трябва да бъдат адресирани съответно до Възложителя и към участниците – до посочените лица за контакти.
За получено се счита това уведомление по време на откритата процедура, което е достигнало до адресата на посочения от него адрес. Когато адресатът е сменил своя адрес и не е информирал своевременно за това ответната страна или адресатът не желае да приеме уведомлението, за получено се счита това уведомление, което е достигнало до адреса, известен на изпращача. 

Възложителят е длъжен да изпраща на участниците по някой от посочените по-горе способи само документи по процедурата, за които това е изрично предвидено в ЗОП. 

В предвидените от ЗОП хипотези, някои документи по процедурата се обявяват и само чрез профила на купувача на възложителя. 
ЧАСТ ЧЕТВЪРТА

ОБРАЗЦИ НА ДОКУМЕНТИ И ПРИЛОЖЕНИЯ. ПРОЕКТ НА ДОГОВОР

ОБЩИНА ГЕНЕРАЛ ТОШЕВО

